Tarybos reglamentas (EB) Nr. 1515/2002
2002 m. rugpjūčio 16 d.
iš dalies keičiantis Reglamentą (EB) Nr. 348/2000 dėl kai kurių importuojamų Kroatijos ir Ukrainos kilmės besiūlių vamzdžių ir vamzdelių iš geležies arba iš nelegiruoto plieno apmokestinimo galutiniu antidempingo muitu
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina bei subsidijuoto importo iš Europos bendrijos narėmis nesančių valstybių [1], ypač jo 8 straipsnį,
atsižvelgdama į Komisijos pasiūlymą, pateiktą po konsultacijų su Patariamuoju komitetu,
kadangi:
A. ANKSTESNĖ PROCEDŪRA
(1) 1998 m. lapkričio 19 d. Komisija inicijavo antidempingo tyrimą [2] dėl kai kurių Ukrainos kilmės, inter alia, besiūlių vamzdžių ir vamzdelių iš geležies arba iš nelegiruoto plieno (toliau - aptariamas produktas) importo.
(2) Po šio tyrimo, siekiant likviduoti žalingus dempingo padarinius, 2000 m. vasarį Tarybos reglamentu (EB) Nr. 348/2000 [3] buvo nustatytas antidempingo muitas.
(3) Be to, Sprendimu 2000/137/EB [4] Komisija priėmė jungtinį įsipareigojimą dėl kainų, nustatydama tam tikrą minimalų kiekį, susidedantį iš priemonių, skirtų stebėti, kaip vykdomas trijų Ukrainos eksporto įmonių - Dnepropetrovsk Tube Works (toliau - DTV), Nikopol Pidvennotrubny Works (vėliau perleistas Nikopolsky Seamless Tube Plant (toliau - Niko Tube) [5] ir Nizhnedneprovsky Tube Rolling Plant (toliau - NTRP) prisiimtas įsipareigojimas. Atitinkamai šių eksportuojančių gamintojų importuojami produktai buvo atleisti nuo pirmiau minėto antidempingo muito.
B. SAVANORIŠKAS JUNGTINIO ĮSIPAREIGOJIMO ATŠAUKIMAS
(4) DTW, Niko Tube ir NTRP pranešė Komisijai, kad jie pageidauja atšaukti šį jungtinį įsipareigojimą. Atitinkamai Komisijos sprendimu 2002/669/EB [6] iš įmonių sąrašo, kurių įsipareigojimai buvo priimti vadovaujantis Sprendimo 2000/137/EB 1 straipsniu, šių įmonių pavadinimai buvo išbraukti.
C. REGLAMENTO (EB) Nr. 348/2000 PAKEITIMAS IŠ DALIES
(5) Atsižvelgiant į pirmiau išdėstytas aplinkybes ir vadovaujantis Tarybos reglamento (EB Nr. 384/96 8 straipsnio 9 dalimi, Reglamento (EB) Nr. 348/2000 2 straipsnio 4 dalis turėtų būti iš dalies pakeista, ir eksportuojantiems gamintojams iš Ukrainos turėtų būti nustatytas atitinkamas antidempingo muito tarifas, kaip nustatyta Reglamento (EB) Nr. 348/2000 1 straipsnio 2 dalyje (38,5 %),
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 348/2000 2 straipsnio 4 dalyje pateikta lentelė pakeičiama šia lentele:
"Šalis | Gamintojas | Papildomas Taric kodas |
Kroatija | Zeljezara Sisak d.d., Sisakas | A064" |
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugpjūčio 16 d.